Ravshan Ermatov Xitoy Kubogi finalini boshqaradi

O‘zbekistonlik FIFA hakami Ravshan Ermatov Xitoy Kubogi finalini boshqaradigan bo‘ldi, deb xabar beradi O‘FA matbuot xizmati.

Final o‘yini 25-noyabr kuni “Beyszin Goan” va “Shandun Lunen” jamoalari o‘rtasida bo‘lib o‘tadi. Ermatovga qanotlarda Abduhamidullo Rasulov va Jahongir Saidovlar yordam beradi.
Eslatib o‘tish joiz, 20-noyabr kuni Yaponiya — Qirg‘iziston o‘rtoqlik uchrashuvini o‘zbekistonlik Ilgiz Tantashev boshqarib bordi. Unga qanotlarda Abduhamidullo Rasulov va Jahongir Rasulov yordam berishdi. To‘rtinchi hakam sifatida Ravshan Ermatov harakat qildi. Uchrashuvda hisob Yaponiya foydasiga 4:0 bo‘ldi.